“หุ้นพลังงาน” วิ่งคึก! ขานรับ WTI พุ่งแรงรับ “โอเปกพลัส” เพิ่มกำลังผลิต
“3 หุ้นพลังงาน” วิ่งคึก! ขานรับ WTI พุ่งแรง 3.1% ตอบรับ “โอเปกพลัส” เพิ่มกำลังผลิต 4 แสนบาร์เรลต่อวัน ด้านตัวเลขการจ้างงานสหรัฐฯเพิ่มขึ้นหนุนความต้องการใช้น้ำมัน
“หุ้นพลังงาน” วิ่งคึก! รับ WTI พุ่งแรง 3.1% ตอบรับ “โอเปกพลัส” เพิ่มกำลังผลิต 4 แสนบาร์เรล ด้านตัวเลขการจ้างงานเพิ่มหนุนความต้องการใช้น้ำมัน
8 พ.ย. 2564

ผู้สื่อข่าวรายงานว่า ณ เวลา 10:13 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 37.75 บาท บวก 0.50 บาท หรือ 1.34% สูงสุดที่ระดับ 38.25 บาท ต่ำสุดที่ระดับ 37.50 บาท ด้วยมูลค่าการซื้อขาย 544.20 ล้านบาท
ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 119 บาท บวก 1.50 บาท หรือ 1.28% สูงสุดที่ระดับ 119.50 บาท ต่ำสุดที่ระดับ 118 บาท ด้วยมูลค่าการซื้อขาย 274.01 ล้านบาท
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 61.75 บาท บวก 0.75 บาท หรือ 1.23% สูงสุดที่ระดับ 62 บาท ต่ำสุดที่ระดับ 61 บาท ด้วยมูลค่าการซื้อขาย 186.67 ล้านบาท
โดยราคาหุ้นกลุ่มพลังงานปรับตัวเพิ่มขึ้น เนื่องจากราคาน้ำมันดิบที่พุ่งขึ้นแรง 3.1% เมื่อวันศุกร์ที่ผ่านมา ตอบรับผลประชุมกลุ่มโอเปกพลัสที่เพิ่มกำลังการผลิต 4 แสนบาร์เรลต่อวัน ทำให้หุ้นในกลุ่มน้ำมันน่าจะกลับมาคึกคัก และกระทรวงแรงงานสหรัฐเปิดเผยในวันศุกร์ว่า ตัวเลขการจ้างงานนอกภาคเกษตร เพิ่มขึ้น 531,000 ตำแหน่งในเดือน ต.ค. สูงกว่าที่นักวิเคราะห์คาดการณ์ไว้ที่ระดับ 450,000 ตำแหน่ง จากระดับ 312,000 ตำแหน่งในเดือนก.ย. ทำให้คาดการณ์ความต้องการใช้น้ำมันจะดีขึ้นด้วย